**Naja Abelsen** (s. 19. huhtikuuta 1964 Brønderslev, Tanska) on tanskalais-grönlantilainen taidemaalari ja kuvittaja. Hän on kuvittanut lasten- ja oppikirjoja sekä suunnitelut logoja ja grönlantilaisia postimerkkejä.

Lapsuus ja nuoruus
------------------

Abelsen syntyi Brønderslevissa Tanskassa vuonna 1964. Hänen isänsä on grönlantilainen opettaja Adolf Konrad Boas Henrik Abelsen ja äiti on tanskalainen Kirsten Fokdal joka vanhainkodin johtaja. Abelsen vietti lapsuutensa Frederikssundissa Tanskassa. Vuonna 1971 hän muutti Qaqortoqiin, Etelä-Grönlantiin jossa asui vuoteen 1980 asti. Hän omaksui tuona aikana grönlantilaisen- ja tanskalaisenkulttuurin joiden vaikutukset näkyvät hänen teoksissan.

Taide
-----

Abelsen on kuvittanut lasten- ja oppikirjoja, suunnitellut logoja ja 18 grönlantilaista postimerkkiä. Hänen postimerkkinsä "Haavoittuvat eläinlajit" (tansk. *Sårbare Dyrearter*) valittiin vuonna 2013 vuoden postimerkiksi. Valinnan suorittivat postimerkkien keräilijät ympäri maailman. Postimerkin kuvassa on jääkarhu ja se julkaistiin yhteistyössä Israelin postilaitoksen kanssa.

Abelsenin piirustustyyli on naturalistinen mutta hän ei pyri kuvissaan valokuvamaisuuteen. Hänen saa kuviensa aiheet Grönlannista, sen myyteistä ja legendoista. Niissä on kuvattu ihmisiä, eläimiä, shamaaneja, rakkautta ja tanssia. Hän piirtää kuvansa musteella ja vesiväreillä. Hän on pitänyt lukuisia taidenäyttelyitä Grönlannissa, Tanskassa ja Yhdysvalloissa.

Abelsen on opiskellut useissa oppilaitoksiassa taidetta ennen kun hän valmistui Danmarks Design Skolesta jossa opiskeli vuosina 1990–1996.

Abelsen avasi oman gallerian Ærøskøbingissa Ærø saarella Tanskassa vuonna 2017. Hän on asunut saarella vuodesta 2010 lähtien.

Lähteet
-------

1. 1 2 3 4 5  Naja Abelsen *Kunstindeks Danmark & Weilbachs kunstnerleksikon*. Viitattu 12.11.2019. (tanskaksi)
2. 1 2 3 4 5 6 7  Naja Abelsen, 25. marts - 7. maj 2017 – Inuit, mytologi og verdensbilleder *Vejle Kunstforening – Møllen*. Viitattu 12.11.2019. (englanniksi)
3. ↑  Her er årets grønlandske frimærke *Sermitsiaq AG*.  1.4.2014. Viitattu 12.11.2019. (tanskaksi)
4. ↑  Zackenberg Research Station.  *Greenland Collector*, 2016, 21. vsk, nro 3, s. 2.  Post Greenland. Arkistoitu 12.11.2019. Viitattu 12.11.2019.  (englanniksi)
5. ↑  CV *Naja Abelsen*. Viitattu 12.11.2019. (tanskaksi)
6. 1 2  Østerby, Anders: Grønlandsk kunst: Naja Abelsen byder indenfor i nye lokaler *Fyens Stiftstidende*.  8.8.2017. Viitattu 12.11.2019. (tanskaksi)
7. ↑  Østerby, Anders: Ærø-kunstner aktuel på Grønlands-udstilling: - Naja Abelsen er en af de dygtigste, vi har *Fyens Stiftstidende*.  12.9.2018. Viitattu 12.11.2019. (tanskaksi)

Aiheesta muualla
----------------

* Fog, Steffen: Bjarne Ljungdahl: Naja Abelsen – en unik kunstner *Arktiske Anmeldelser – Anmeldelser af nye bøger om Grønland og Arktis*.  8.8.2013.  Arkistoitu 6.4.2017. Viitattu 12.11.2019. (tanskaksi)
* Europa 2019 - National birds 1/2 *Stamps.gl*.  Arkistoitu 12.11.2019. Viitattu 12.11.2019. (englanniksi)
* *Annual Report*, s. 2. Nuuk: Nunaoil A/S, 2006. Teoksen verkkoversio (viitattu 12.11.2019).  (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat
* Tšekki

 |

 |